《浮梁秋晓书事三首 其三》
元代·洪焱祖

众山围我独，极目但风烟。政自门无辙，何须坐有毡。

谪龙才七日，鸣鸟待三年。岂不心如铁，居然发早宣。

作者简介：（1267—1329）元徽州歙县人，字潜夫，号杏庭。由平江路儒学录迁绍兴路儒学正，调衢州路儒学教授，擢处州路遂昌县主簿，以休宁县尹致仕。有《杏庭摘稿》、《尔雅翼音释》等。